ਨਿਖਤ ਜ਼ਰੀਨ
ਨਿਖਤ ਜ਼ਰੀਨ ਇੱਕ ਭਾਰਤੀ ਮਹਿਲਾ ਮੁੱਕੇਬਾਜ਼ ਹੈ। ਉਸ ਨੇ 2011 ਅੰਤਲਿਆ ਵਿਖੇਏ.ਆਈ.ਬੀ.ਏ. ਮਹਿਲਾ ਯੂਥ ਅਤੇ ਜੂਨੀਅਰ ਵਰਲਡ ਚੈਂਪੀਅਨਸ਼ਿਪ ਵਿੱਚ ਸੋਨੇ ਦਾ ਤਗਮਾ ਜਿੱਤਿਆ। ਜ਼ਰੀਨ ਨੇ ਬੈਂਕਾਕ ਵਿੱਚ 2019 ਥਾਈਲੈਂਡ ਓਪਨ ਇੰਟਰਨੈਸ਼ਨਲ ਬਾਕਸਿੰਗ ਟੂਰਨਾਮੈਂਟ ਵਿੱਚ ਚਾਂਦੀ ਦਾ ਤਮਗਾ ਹਾਸਿਲ ਕੀਤਾ।

2015 ਵਿੱਚ ਜ਼ਰੀਨ ਨੇ ਅਸਾਮ ਵਿਖੇ ਵਿਖੇ ਆਯੋਜਿਤ ਕੀਤੀ 16ਵੀਂ ਸੀਨੀਅਰ ਮਹਿਲਾ ਨੈਸ਼ਨਲ ਬਾਕਸਿੰਗ ਚੈਂਪੀਅਨਸ਼ਿਪ 2015 ਵਿੱਚ ਸੋਨੇ ਦਾ ਤਮਗਾ ਜਿੱਤਿਆ ਸੀ। 2020 ਵਿੱਚ ਜ਼ਰੀਨ ਨੂੰ ਖੇਡ ਮੰਤਰੀ ਵੀ. ਸ਼੍ਰੀਨਿਵਾਸ ਗੌਡ ਅਤੇ ਤੇਲੰਗਾਨਾ ਰਾਜ ਦੀ ਸਪੋਰਟਸ ਅਥਾਰਟੀ ਦੁਆਰਾ ਇਲੈੱਕਟ੍ਰਿਕ ਸਕੂਟਰ ਅਤੇ 10,000 ਰੁਪਏ ਦਾ ਨਕਦ ਪੁਰਸਕਾਰ ਭੇਟ ਕੀਤਾ ਗਿਆ ਸੀ।

ਨਿੱਜੀ ਜ਼ਿੰਦਗੀ ਅਤੇ ਪਿਛੋਕੜ 
ਜ਼ਰੀਨ ਦਾ ਜਨਮ 14 ਜੂਨ 1996 ਨੂੰ ਭਾਰਤ ਦੇ ਤੇਲੰਗਾਨਾ ਦੇ ਨਿਜ਼ਾਮਾਬਾਦ ਵਿੱਚ ਐਮ.ਡੀ. ਜਮੀਲ ਅਹਿਮਦ ਅਤੇ ਪਰਵੀਨ ਸੁਲਤਾਨਾ ਦੇ ਘਰ ਹੋਇਆ ਸੀ। ਉਸ ਨੇ ਮੁੱਕੇਬਾਜ਼ੀ ਦੀ ਸ਼ੁਰੂਆਤ 13 ਸਾਲਾਂ ਦੀ ਉਮਰ ਤੋਂ ਕੀਤੀ। ਉਸ ਦੇ ਪਿਤਾ ਨੇ ਉਸ ਦੇ ਖੇਡ ਸਫ਼ਰ ਦਾ ਸਮਰਥਨ ਕੀਤਾ। 2015 ਵਿੱਚ, ਜਦੋਂ ਉਹ ਤੇਲੰਗਾਨਾ ਦੇ ਏ.ਵੀ. ਕਾਲਜ, ਹੈਦਰਾਬਾਦ ਵਿੱਚ ਬੈਚਲਰ ਆਫ਼ ਆਰਟਸ (ਬੀ.ਏ.) ਦੀ ਡਿਗਰੀ ਪ੍ਰਾਪਤ ਕਰ ਰਹੀ ਸੀ ਤਾਂ ਉਸ ਨੇ ਜਲੰਧਰ ਵਿੱਚ ਆਲ ਇੰਡੀਆ ਅੰਤਰ-ਯੂਨੀਵਰਸਿਟੀ ਬਾਕਸਿੰਗ ਚੈਂਪੀਅਨਸ਼ਿਪ ਵਿੱਚ ਸਰਵੋਤਮ ਮੁੱਕੇਬਾਜ਼ ਦਾ ਇਨਾਮ ਜਿੱਤਿਆ। ਜ਼ਰੀਨ ਨੇ ਮੁੱਕੇਬਾਜ਼ ਮੈਰੀਕਾਮ ਨੂੰ ਅਕਸਰ ਆਪਣੀ ਖੇਡ ਦਾ ਆਦਰਸ਼ ਦੱਸਿਆ ਹੈ। 

ਨਿਖਤ ਨੇ 2009 ਵਿੱਚ ਵਿਸ਼ਾਖਾਪਟਨਮ ਵਿੱਚ ਸਪੋਰਟਸ ਅਥਾਰਟੀ ਆਫ਼ ਇੰਡੀਆ ਵੱਲੋਂ ਦ੍ਰੋਣਾਚਾਰੀਆ ਪੁਰਸਕਾਰ ਜੇਤੂ ਆਈ.ਵੀ. ਰਾਓ ਦੇ ਅਧੀਨ ਸਿਖਲਾਈ ਕੀਤੀ ਸੀ। ਇੱਕ ਸਾਲ ਬਾਅਦ ਉਸ ਨੂੰ 2010 ਵਿੱਚ ਈਰੋਡ ਨੈਸ਼ਨਲਜ਼ ਵਿੱਚ ‘ਗੋਲਡਨ ਬੈਸਟ ਬਾਕਸਰ’ ਐਲਾਨਿਆ ਗਿਆ।

ਪੇਸ਼ੇਵਰ ਪ੍ਰਾਪਤੀਆਂ 
ਜ਼ਰੀਨ ਨੇ ਸਾਲ 2010 ਵਿੱਚ ਨੈਸ਼ਨਲ ਸਬ ਜੂਨੀਅਰ ਮੈਚ ਵਿੱਚ ਆਪਣਾ ਪਹਿਲਾ ਸੋਨ ਤਮਗਾ ਜਿੱਤਿਆ ਸੀ। ਫਿਰ ਸਾਲ 2011 ਵਿੱਚ ਤੁਰਕੀ ਵਿੱਚ ਮਹਿਲਾ ਜੂਨੀਅਰ ਅਤੇ ਯੂਥ ਵਰਲਡ ਬਾਕਸਿੰਗ ਚੈਂਪੀਅਨਸ਼ਿਪ ਵਿੱਚ, ਉਸ ਨੇ ਫਲਾਈਵੇਟ ਡਵੀਜ਼ਨ ਵਿੱਚ ਆਪਣਾ ਪਹਿਲਾ ਅੰਤਰਰਾਸ਼ਟਰੀ ਸੋਨੇ ਦਾ ਤਮਗਾ ਹਾਸਿਲ ਕੀਤਾ। ਜ਼ਰੀਨ ਨੇ ਤੁਰਕੀ ਦੀ ਮੁੱਕੇਬਾਜ਼ ਉਲਕੁ ਦੀਮੀਰ ਤੋਂ ਮੁਕਾਬਲੇ ਵਿੱਚ ਦੇ 27:16 ਫਰਕ ਨਾਲ ਤਿੰਨ ਗੇੜਾਂ ਵਿੱਚ ਜਿੱਤ ਹਾਸਲ ਕੀਤੀ।  

ਫਿਰ ਬੁਲਗਾਰੀਆ ਵਿੱਚ 2013 ਦੀਆਂ ਮਹਿਲਾ ਜੂਨੀਅਰ ਅਤੇ ਯੂਥ ਵਰਲਡ ਬਾਕਸਿੰਗ ਚੈਂਪੀਅਨਸ਼ਿਪ ਵਿੱਚ ਉਸ ਨੇ ਚਾਂਦੀ ਦਾ ਤਮਗਾ ਪ੍ਰਾਪਤ ਕੀਤਾ। [8] ਅਗਲੇ ਸਾਲ ਉਸ ਨੇ ਸਰਬੀਆ ਦੇ ਸ਼ਹਿਰ ਨੋਵੀ ਸੈਡ ਵਿੱਚ ਕਰਵਾਏ ਤੀਜੇ ਰਾਸ਼ਟਰੀ ਕੱਪ ਅੰਤਰਰਾਸ਼ਟਰੀ ਮੁੱਕੇਬਾਜ਼ੀ ਟੂਰਨਾਮੈਂਟ ਵਿੱਚ ਸੋਨੇ ਦਾ ਤਮਗਾ ਪ੍ਰਾਪਤ ਕੀਤਾ। ਜ਼ਰੀਨ ਨੇ 51 ਕਿਲੋਗ੍ਰਾਮ ਭਾਰ ਵਰਗ ਵਿੱਚ ਰੂਸ ਦੀ ਪਲਟਸੇਵਾ ਇਕਟੇਰੀਨਾ ਨੂੰ ਹਰਾਇਆ।

2015 ਵਿੱਚ ਜ਼ਰੀਨ ਨੇ ਅਸਾਮ ਵਿੱਚ 16ਵੀਂ ਸੀਨੀਅਰ ਮਹਿਲਾ ਨੈਸ਼ਨਲ ਬਾਕਸਿੰਗ ਚੈਂਪੀਅਨਸ਼ਿਪ ਵਿੱਚ ਇੱਕ ਸੋਨੇ ਦਾ ਤਗਮਾ ਜਿੱਤਿਆ। 2019 ਵਿੱਚ ਕੁਝ ਸਾਲਾਂ ਦੇ ਅੰਤਰਾਲ ਤੋਂ ਬਾਅਦ ਉਸ ਨੇ ਇੱਕ ਹੋਰ ਅੰਤਰਰਾਸ਼ਟਰੀ ਤਮਗਾ ਜਿੱਤਿਆ ਅਤੇ ਬੈਂਕਾਕ ਵਿੱਚ ਕਰਵਾਏ ਥਾਈਲੈਂਡ ਓਪਨ ਇੰਟਰਨੈਸ਼ਨਲ ਬਾਕਸਿੰਗ ਟੂਰਨਾਮੈਂਟ ਵਿੱਚ ਚਾਂਦੀ ਦਾ ਤਗਮਾ ਜਿੱਤਿਆ। 

ਬੁਲਗਾਰੀਆ ਦੇ ਸ਼ਹਿਰ ਸੋਫੀਆ ਵਿੱਚ ਹੋਏ 2019 ਸਟ੍ਰੈਂਡਜਾ ਮੈਮੋਰੀਅਲ ਬਾਕਸਿੰਗ ਟੂਰਨਾਮੈਂਟ ਵਿੱਚ ਜ਼ਰੀਨ ਨੇ 51 ਕਿਲੋਗ੍ਰਾਮ ਵਰਗ ਵਿੱਚ ਫਿਲਪਿਨੋ ਆਇਰਿਸ਼ ਮੈਗਨੋ ਨੂੰ ਹਰਾ ਕੇ ਸੋਨੇ ਦਾ ਤਗਮਾ ਹਾਸਲ ਕੀਤਾ। ਅਤੇ ਉਸੇ ਸਾਲ ਵਿੱਚ ਜ਼ਰੀਨ ਨੇ ਜੂਨੀਅਰ ਨੈਸ਼ਨਲ ਵਿੱਚ ਸੋਨੇ ਦਾ ਤਮਗਾ ਜਿੱਤਿਆ ਅਤੇ ਉਸ ਨੂੰ ‘ਸਰਵੋਤਮ ਮੁੱਕੇਬਾਜ਼’ ਐਲਾਨਿਆ ਗਿਆ। ਜਦੋਂ ਉਸ ਨੂੰ ਵਿਸ਼ਵ ਚੈਂਪੀਅਨ ਮੈਰੀਕਾਮ ਨਾਲ ਮੁਕਾਬਲਾ ਕਰਨ ਲਈ ਕਿਹਾ ਤਾਂ ਉਸ ਦੇ ਭਾਰ ਵਰਗ ਲਈ ਟਰਾਇਲ ਨੂੰ ਰੱਦ ਕਰ ਦਿੱਤਾ ਗਿਆ ਅਤੇ ਮੈਰੀਕਾਮ ਨੂੰ ਟੋਕਿਓ ਓਲੰਪਿਕ ਲਈ ਮੌਕਾ ਦਿੱਤਾ ਗਿਆ। ਪਰ ਜ਼ਰੀਨ ਉਸ ਮੁਕਾਬਲੇ ਵਿੱਚ ਹਾਰ ਗਈ

ਜ਼ਰੀਨ ਨੂੰ ਵੈਲਸਪਨ ਸਮੂਹ ਦਾ ਸਮਰਥਨ ਹੈ ਅਤੇ ਉਸ ਨੂੰ ਸਪੋਰਸ ਅਥਾਰਿਟੀ ਆਫ਼ ਇੰਡੀਆ ਦੀ ਟਾਰਗੈੱਟ ਓਲੰਪਿਕ ਪੋਡੀਅਮ ਸਕੀਮ (ਟਾਪਸ) ਵਿੱਚ ਸ਼ਾਮਲ ਕੀਤਾ ਗਿਆ ਹੈ। ਉਸ ਨੂੰ ਉਸ ਦੇ ਕਸਬਾ ਨਿਜ਼ਾਮਾਬਾਦ, ਤੇਲੰਗਾਨਾ ਦੀ ਅਧਿਕਾਰਤ ਰਾਜਦੂਤ ਨਿਯੁਕਤ ਕੀਤਾ ਗਿਆ ਸੀ।

ਤਮਗਾ 
ਨੁਮਾਇੰਦਗੀ- ਭਾਰਤ 

ਏਆਈਬੀਏ ਮਹਿਲਾ ਜੂਨੀਅਰ ਅਤੇ ਯੂਥ ਵਰਲਡ ਬਾਕਸਿੰਗ ਚੈਂਪੀਅਨਸ਼ਿਪ

ਸੋਨ ਤਮਗਾ 2011 ਅੰਤਲਯਾ ਫਲਾਈਵੇਟ 

ਏਆਈਬੀਏ ਮਹਿਲਾ ਜੂਨੀਅਰ ਅਤੇ ਯੂਥ ਵਰਲਡ ਬਾਕਸਿੰਗ ਚੈਂਪੀਅਨਸ਼ਿਪ

ਚਾਂਦੀ ਦਾ ਤਮਗਾ 2013 ਅਲਬਾਨਾ  

ਰਾਸ਼ਟਰੀ ਕੱਪ ਅੰਤਰਰਾਸ਼ਟਰੀ ਮੁੱਕੇਬਾਜ਼ੀ ਟੂਰਨਾਮੈਂਟ

ਸੋਨ ਤਮਗਾ 2014 ਨੋਵੀ ਸੈਡ 51 ਕਿਲੋਗ੍ਰਾਮ

ਏਸ਼ੀਅਨ ਐਮੇਚਿਓਰ ਮੁੱਕੇਬਾਜ਼ੀ ਚੈਂਪੀਅਨਸ਼ਿਪ

ਕਾਂਸੀ ਦਾ ਤਮਗਾ 2019 ਬੈਂਕਾਕ 51 ਕਿਲੋਗ੍ਰਾਮ

ਥਾਈਲੈਂਡ ਓਪਨ ਇੰਟਰਨੈਸ਼ਨਲ ਬਾਕਸਿੰਗ ਟੂਰਨਾਮੈਂਟ

ਚਾਂਦੀ ਦਾ ਤਮਗਾ 2019 ਬੈਂਕਾਕ 51 ਕਿਲੋਗ੍ਰਾਮ

ਸਟ੍ਰੈਂਡਜਾ ਮੈਮੋਰੀਅਲ ਬਾਕਸਿੰਗ ਟੂਰਨਾਮੈਂਟ

ਸੋਨ ਤਮਗਾ 2019 ਸੋਫੀਆ 51 ਕਿਲੋਗ੍ਰਾਮ

ਹਵਾਲੇ

ਬੀਬੀਸੀ ਹੈਕਾਥਾਨ 2021 ਦੌਰਾਨ ਬਣਾਏ ਜਾਂ ਸੁਧਾਰੇ ਗਏ ਲੇਖ